টাইফুন ‘বুয়ালোই’র আঘাতে তছনছ ভিয়েতনাম, মৃত কমপক্ষে ৮, নিখোঁজ ১৭

ওয়েব ডেস্ক: সোমবার ভিয়েতনামের উপকূলে আছড়ে পড়ল টাইফুন বুয়ালোই (Typhoon Bualoi)। এই ঝড়ের তাণ্ডবে তছনছ হয়ে গিয়েছে ভিয়েতনাম (Vietnam)। ঝোড়ো হাওয়া ও বৃষ্টির জেরে ভেঙে পড়েছে একাধিক বাড়ি। বিদ্যুৎ বিচ্ছিন্ন বিস্তীর্ণ এলাকা। বহু রাস্তা জলের তলায়। তবে শেষ পাওয়া খবর পর্যন্ত দুর্বল হতে শুরু করেছে টাইফুন। অন্তত ৮ জনের মৃত্যু হয়েছে। আহত ৮। নিখোঁজ ১৭ জন মৎস্যজীবী। শেষ পাওয়া খবর পর্যন্ত দুর্বল হতে শুরু করেছে টাইফুন। সেটি লাওসের দিকে সরে গিয়েছে। তবে টাইফুনের কারণে প্রবল বৃষ্টিপাত হচ্ছে ওই অঞ্চলে।

জানা গিয়েছে, সোমবার সকালেই ভিয়েতনামের (Vietnam) উত্তর ও মধ্য উপকূলে পূর্ণ শক্তিতে আছড়ে পড়ে বুয়ালোই (Typhoon Bualoi)। এর জেরে প্রায় আট মিটার অর্থাৎ ২৬ ফুট উঁচু ঢেউ আছড়ে পড়ে উপকূলে। এনহে আন প্রদেশের উপরে অবস্থান করছিল টাইফুনটি। সেই সময় এর গতিবেগ ছিল ঘণ্টায় ১১৭ কিমি প্রতি ঘণ্টা। তবে স্থলভাগে পৌঁছনোর পরে তা দুর্বল হয়ে পড়ে। পরে তা আরও কমে ৭৪ কিমি প্রতি ঘণ্টা হয়ে যায়। ঝড়ের তাণ্ডবে দু’টি মাছ ধরার নৌকা দুর্ঘটনার কবলে পড়ে। বিরাট ঢেউয়ের ধাক্কায় সেই দু’টি উলটে গেলে ১৭ জন মৎস্যজীবী নিখোঁজ হয়ে যায়।ভেসে গিয়েছে একাধিক বাড়ি। তবে পূর্বাভাস মতো উপকূল অঞ্চল থেকে বাসিন্দাদের সরিয়ে অন্যত্র নিয়ে যাওয়ায় বেঁচেছে অনেক প্রাণ। প্রবল বৃষ্টি ও ঝড়ের দাপটে বানভাসি ভিয়েতনামের একাংশ।

Typhoon #Bualoi brings heavy rain and strong winds in Vietnam. At least six people lost their lives after a devastating #tornado struck Ninh Bình, #Vietnam pic.twitter.com/gTZaUk9IS6

— Chaudhary Parvez (@ChaudharyParvez) September 29, 2025

আরও পড়ুন: শরিফের বিরুদ্ধে জনরোষ, আর্মি নামল পাকিস্তানে, POK-তে কী অবস্থা?

বিপর্যয় মোকাবিলা দফতর জানিয়েছে, টাইফুনের জেরে হুই সিটিতে বন্যা পরিস্থিতির সৃষ্টি হয়েছে। বন্যার জলে ডুবে সেখানে এক ব্যক্তির মৃত্যুর খবর মিলেছে। অন্যদিকে, থান হোয়া প্রদেশে গাছ ভেঙে পড়ে আরও একজনের মৃত্যুর খবর মিলেছে। ভিয়েতনামের নিন বিন প্রদেশে, ঝড়ে ভেঙে পড়েছে ঘরবাড়ি। ভাঙা বাড়িতে চাপা পড়ে আরও ছয়জনের মৃত্যু হয়েছে বলে খবর। দানাংয়েও মৃত্যু এক ব্যক্তির। আট মৎস্যজীবী এই দুর্যোগের মধ্যেও মাছ ধরতে বেরিয়ে নিখোঁজ। তাদের সঙ্গে কোনও যোগাযোগ করতে পারছে না পরিবার বলে জানিয়েছে। টাইফুনটি আছড়ে পড়ার পরে ৩,৪৭,০০০ এরও বেশি বাড়ি বিদ্যুৎবিচ্ছিন্ন হয়ে গিয়েছে। ক্ষয়ক্ষতির পরিমাণ ও মৃতের সংখ্যা আরও বাড়ার আশঙ্কা প্রশাসনের।

Typhoon #Bualoi brings heavy rain and strong winds in Vietnam. At least six people lost their lives after a devastating #tornado struck Ninh Bình, #Vietnam pic.twitter.com/gTZaUk9IS6

— Chaudhary Parvez (@ChaudharyParvez) September 29, 2025

অন্য খবর দেখুন