বন্যার কবলে ভিয়েতনাম! মৃত্যু হল একাধিক মানুষের

ওয়েব ডেস্ক : ভয়বাহ পরিস্থিতি ভিয়েতনামে (Vietnam)। প্রবল বৃষ্টিতে (Rain) বন্যা পরিস্থিতি সে দেশে। প্রাকৃতিক এই দুর্যোগের কারণে ভিয়েতনামের মধ্যাঞ্চলে অন্তত ৩৫ জনের মৃত্যু (Death) হয়েছে বলে খবর। এর পাশাপাশি বন্যার (Flood) কবলে পড়ে জলে ডুবে গিয়েছে ১৬ হাজার ৫০০টি বাড়ি। হেক্টরের পর হেক্টর জমির ফসল নষ্ট হয়েছে বলে জানা যাচ্ছে। ইতিমধ্যে সাধারণ মানুষকে উদ্ধার করতে কাজ করছে উদ্ধারকারী দল।

সরকারি রিপোর্ট অনুযায়ী। বেশ কয়েকদিন ধরে প্রবল বৃষ্টির কারণে ভিয়েতনামের (Vietnam) মধ্যাঞ্চলের চারটি শহর একপ্রকার ডুবে গিয়েছে। তার জেরে ৩ জনের মৃত্যুর পাশপাশি নিখোঁজ হয়েছেন অন্তত ৫ জন মানুষ। দুর্ঘটনার জেরে অন্তত ৬০ জনের বেশি মানুষ আহত হয়েছেন বলে খবর।

আরও খবর : ফের কাঁপল আফগানিস্তান

রবিবারে সে দেশের সরকারের তরফে একটি রিপোর্ট প্রকাশ করা হয়েছে। সেখানে জানানো হয়েছে, ৫ হাজার ৩০০ হেক্টর জমি এখনও পর্যন্ত নষ্ট হয়েছে। নষ্ট হয়েছে অনেক ফলের গাছও। পাশাপাশি বন্যার কবলে পড়ে ৪২ হাজার গবাদি পশুরও মৃত্যু হয়েছে বলে জানানো হয়েছে। এছাড়া বহু বাড়ি জলের নিচে চলে গিয়েছে। সরকারের তরফে ক্ষতিগ্রস্ত এলাকা গুলির জন্য ১৭.০৯৩ বিলিয়ন ডলার অনুমোদন করা হয়েছে বলে খবর।

প্রসঙ্গত, বেশ কিছু সময় আগে ভিয়েতনামের (Vietnam) হুং ইয়েন এবং নিন বিন প্রদেশে আছড়ে পড়েছিল ভয়াবহ ঝড়। তার ফলে ক্ষতিগ্রস্ত হয়েছিল একাধিক জায়গা। তবে সেই পরিস্থিতি থেকে বেরতে না বেরতেই অকালবৃষ্টি হয় সেখানে। যার ফলে ফের ক্ষয়ক্ষতির পাশাপাশি মৃত্যু হয় বহু মানুষের।